กลุ่มรับเหมาก่อสร้าง! โบรกฯแนะสะสม STEC-CK รับโครงการรทะยอยเข้าใน H2/62
กลุ่มรับเหมาก่อสร้าง! โบรกฯแนะสะสม STEC-CK รับโครงการรทะยอยเข้าใน H2/62
4 ก.พ. 2562

บล.ไอร่า ระบุในบทวิเคราะห์วันนี้(4ก.พ.62) ว่า ภายใต้โครงการต่างๆ ที่อยู่ในแผนของกระทรวงคมนาคม ทั้งการเปิดประมูล และขออนุมัติ ครม. มูลค่ารวมกว่า 650,000 ล้านบาท ในช่วงไตรมาส1/62 คาดจะทะยอยเข้ามาในช่วง 2H/62 ทำให้คาดยังเป็นโอกาสในการเข้าสะสม โดยมีหุ้นที่น่าสนใจในกลุ่มรับเหมาก่อสร้าง เช่น
STEC (ราคาเป้าหมาย 32.50 บาท) : จากความสามารถทำกำไรที่กลับสู่ระดับปกติคาด Gross Profit Margin เฉลี่ยในปี’62 ไม่ต่ำกว่า 8.0% (ปี’53 – 59 เฉลี่ยอยู่ที่ 9.23%) พร้อมคาด Backlog (สิ้นปี’61) ยังอยู่ในระดับสูง 100,000 ล้านบาท เพียงพอต่อการรับรู้รายได้ไม่ต่ำกว่า 4 ปีข้างหน้า
CK (ราคาเป้าหมาย 32.50 บาท) : Backlog มีแนวโน้มดีขึ้นจากสิ้นปี’61 คาดอยู่ที่ 47,000 ล้านบาท หลังลงนามงานก่อสร้างโครงการรถไฟความเร็วสูงเชื่อม 3 สนามบิน ในช่วง 1H/62 พร้อมยังมีความน่าสนใจจากบริษัทที่ร่วมลงทุน ซึ่งเป็นช่วงเวลาที่เข้าสู่เก็บเกี่ยวผลประโยชน์ หลังปรับโครงสร้างหลายปีที่ผ่านมา คาดกำไรสุทธิไม่ต่ำกว่า 2,000 ล้านบาท
 
 